11. ΑΝΑΓΚ. ΝΟΜΟΣ υπ’ αριθ. 2243 της 15/19 Μαρτ. 1940 (ΦΕΚ Α΄ 95) Περί διαθέσεως βοηθητικών πλοίων δια κρατικάς ή εμπορικάς μεταφοράς. Άρθρ.1.-1.Δύνανται από κοινού οι Υπουργοί των Ναυτικών και Οικονομικών, προτάσει του Γενικού Επιτελείου, Ναυτικού, να διαθέτωσι βοηθητικά πλοία, οσάκις δεν χρησιμοποιούνται δι’ ανάγκας του Στόλου: α)Δια κρατικάς μεταφοράς προς ανεφοδιασμόν της χώρας ή των ενόπλων αυτής δυνάμεων. β)Δι’ ιδιωτικάς μεταφοράς, εκναυλώνοντες ταύτα προς ιδιώτας, δι’ εκτέλεσιν εμπορικών πλοίων, υπό όρους ους κρίνουσι ως συμφέροντας δια το Δημόσιον. Προς τούτο το αποτέλεσμα των διαπραγματεύσεων τίθεται υπό την κρίσιν, αμφοτέρων των ως άνω Υπουργών, οίτινες και κατακυρούνται ή μη, την ναύλωσιν ή μίσθωσιν. 2.Δια την εφαρμογήν της παρ. 1 του παρόντος άρθρου τα τοιαύτα πλοία λογίζονται ως εμπορικά και διέπονται υπό των εν ισχύϊ διατάξεων αίτινες αφωρώσι τα Ελληνικά εμπορικά πλοία. Ταύτα δύνανται να επανδρώνται δια προσωπικού του Εμπορικού Ναυτικού ή να παραδίδωνται κενά, δι’ ωρισμένους πλόας ή ωρισμένον χρονικόν διάστημα. Άρθρ.2.-1.Το Ταμείον Εθνικού Στόλου, τηρούν ιδίους λογαριασμούς δι’ έκαστον πλοίον, προκαταβάλλει τας αναγκαιούσας δαπάνας δια την μισθοτροφοδοσίαν του προσλαμβανομένου δια την εμπορικήν αυτών εκμετάλλευσιν προσωπικού, κατά την διάρκειαν της ως εν παρ. 1 του άρθρ. 1 του παρόντος χρησιμοποιήσεώς των, ως και τας δαπάνας τας σχετιζομένας με την εν γένει διαχείρισιν και την προμήθειαν υλικού κινήσεως και συντηρήσεως των εν λόγω πλοίων κατά την αυτήν διάρκειαν. 2.Εφ’ όσον το τυχόν αναγκαιούν συνάλλαγμα δεν προκαταβάλλεται εν όλω ή τμηματικώς υπό του ναυλωτού, τούτο χορηγείται αιτήσει του Ταμείου Εθνικού Στόλου υπό της Τραπέζης της Ελλάδος, αποδιδόμενον μετά διενέργειαν των εκ της εκμεταλλεύσεως αυτών εισπράξεων. Σελ. 46 37.Β.β.10-11 Ταμείο Εθνικού Στόλου 3.Αι εις δραχμάς ή ξένον συνάλλαγμα απαιτούμεναι δαπάναι, καθορίζονται δι’ αποφάσεως του Υπουργού των Ναυτικών (Δ/νσιν Ν. Επιμελητείας ή Δ/νσιν Τεχνικών Υπηρεσιών), καταβάλλονται δε υπό του Ταμείου Εθνικού Στόλου και τακτοποιούνται δια των εισπράξεων της εκμεταλλεύσεως των εν λόγω πλοίων. Άρθρ.3.-«1.Τα εκ της εκμεταλλεύσεως των πλοίων περί ων το άρθρ. 1 του παρόντος προκύπτοντα καθαρά κέρδη θα κατατίθενται εις το Ταμείον Εθνικού Στόλου υπό ίδιον λογαριασμόν και θα διατίθενται, δι’ αποφάσεως του Υπουργού των Ναυτικών αποκλειστικώς: α)Δια την κατασκευήν και συντήρησιν δεξαμενών ή αποθηκών υγρών καυσίμων του Β. Ναυτικού. β)Δια την προμήθειαν υγρών καυσίμων προς χρήσιν του Β. Ναυτικού. γ)Δια την κατασκευήν και συντήρησιν εν γένει κτιρίων και εγκαταστάσεων αναγκαίων δια την εκπαίδευσιν και την νοσηλείαν του προσωπικού του Β. Ναυτικού». Η παρ. 1 αντικατεστάθη ως άνω δια του Ν.Δ. 281/1947. 2.Δι’ αποφάσεως του Υπουργού των Ναυτικών καθορίζονται αι λεπτομέρειαι της εκτελέσεως του παρόντος Νόμου. Αι μέχρι της ενάρξεως της ισχύος του παρόντος Νόμου γενόμεναι ναυλώσεις θεωρούνται έγκυροι. 